
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 8731-17/2013
Előterjesztést készítette: Tóth Krisztina jegyző
Előterjesztés elkészítésének időpontja: 2013. szeptember 12.
Előterjesztést véleményezi: PTÜB
Döntés módja: nyílt szavazás, egyszerű szótöbbség 
Mellékletek: árajánlatok (3 db)
E L Ő T E R J E S Z T É S

Sülysáp Város Önkormányzata Képviselő-testületének
2013. szeptember 18-án tartandó munkaterv szerinti ülésére

10. napirendhez

Tárgy:
Helyi vízkárvédelmi terv felülvizsgálata
Tisztelt Képviselő-testület!
A Közép-Duna-Völgyi Vízügyi Igazgatóság körlevélben kereste meg az önkormányzatokat, hogy felhívja a figyelmüket arra, hogy a vizek kártételei elleni védekezés szabályairól szóló 232/1996. (XII. 26.) Korm. rendelet szerint a védekezésre való felkészülés során a védekezésre kötelezettek feladata a védekezési tervek és nyilvántartások elkészítése, kiegészítése. A védekezési terveket a védekezésre kötelezettnek minden év december 10-ig felül kell vizsgálnia, és a változásokat a terveken át kell vezetnie.

Felhívta a figyelmet arra is, hogy a védekezési tervek készítése, illetve módosítása során az árvíz- és a belvízvédekezésről szóló 10/1997. (VII. 17.) KHVM rendelet 3. § (11) pontja szerint szakértői jogosultsággal rendelkező személy vehető csak igénybe.

Végezetül az Igazgatóság kérte, hogy küldjük meg részükre a település felülvizsgált helyi vízkárvédelmi tervét.

Az utóbbi években a vízkárvédelmi tervünk felülvizsgálata sajnos elmaradt, utoljára 2009-ben készült egy dokumentáció, amely azonban elég kevéssé fele meg a mostani követelményeknek, ezért árajánlatokat kértünk a felülvizsgálat elvégzésére.
A hat megkeresett szakértő cég közül 3 adott ajánlatot: a Karbolith Bt., az ÖkoTerv-Aqua Kft. és a VÉD-TERV Bt.

Az ajánlatokat illetően jelentős eltérés mutatkozik mind a tartalomban, mind pedig díjban. Az alacsonyabb árú két ajánlattevő esetében felmerülhetnek plusz költségek, azonban a magasabb díjat kérő ÖkoTerv-Aqua Kft. garanciát vállalt, hogy sem pót-, sem pedig többletköltséggel nem lép fel.
Kérem az ajánlatok szíves megtárgyalását, és döntésük meghozatalát.
…/2013. (IX. 18.) ÖKT határozati javaslat

Sülysáp Város Önkormányzatának Képviselő-testülete 
1./ 2013. december  a ….. –t (székhelye: …) bízza meg Sülysáp Város helyi vízkárvédelmi tervének 2013. évi felülvizsgálatával;
2./ a felülvizsgálat …Ft + áfa összegű díját a költségvetés általános tartalék keretének terhére biztosítja;

3./ felkéri és felhatalmazza a polgármestert a vállalkozási szerződés megkötésére, és a szükséges intézkedések megtételére.
Határidő: 1-2./ azonnal; 3./ 2013. december 10.
Felelős: polgármester

Sülysáp, 2013. szeptember 12.

Horinka László s.k.

